Diari Oficial de la Generalitat Valenciana


Sumari del DOGV 3072, del 05-09-1997 (1997/9355)

ORDRE de 27 de juny de 1997, de la Conselleria de Cultura, Educació i Ciència, per la qual es modifica l'autorització i s'autoritza la implantació del segon cicle d'Educació Infantil a diversos centres docents privats.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3072

Data del DOGV
:   05-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9355


Data del document
:   27-06-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de juny de 1997, de la Conselleria de Cultura, Educació i Ciència, per la qual es modifica l'autorització i s'autoritza la implantació del segon cicle d'Educació Infantil a diversos centres docents privats.  
Els expedients han estat iniciats a instància dels representants dels centres docents privats que s'indiquen en l'annex, en sol·licitud de diverses modificacions d'autorització i autorització per a implantar el segon cicle d'Educació Infantil.  
Els expedients han estat tramitats per la Direcció Territorial de València, la qual, en vista dels informe favorables de la Unitat Tècnica de Construcció i/o Inspecció Educativa, transmet la proposta favorable a allò sol·licitat.  
Atès que tots són centres d'Educació Preescolar amb autorització o classificació definitiva per a un mínim de tres unitats, amb anterioritat o després de l'ampliació d'unitats que s'autoritza en la Orde, la qual cosa els permet impartir el segon cicle complet d'Educació Infantil en els termes establits en les disposicions transitòria tercera, punt 1, apartat a), i transitòria quinta apartat 3, del Reial Decret 1.004/1991, de 14 de juny.  
Vistos la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992, (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització de cadascun dels centres docents privats que s'indiquen en l'annex, en els termes que s'hi especifiquen.  
Segon  
Autoritzar la implantació del segon cicle d'Educació Infantil i modificar la denominació genèrica d'aquests centres d'Educació Preescolar inclosos en l'annex, que passarà a ser la de centre d'Educació Infantil, segon cicle.  
Tercer  
Aquesta ordre esdevindrà efectiva a partir de l'inici del curs acadèmic 1997/98.  
DISPOSICIÓ ADDICIONAL  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.  
València, 27 de juny de 1997  
El conseller de Cultura, Educació i Ciència,  
FRANCISCO E. CAMPS ORTIZ  
ANNEX  
Centre: Ciudad Jardín.  
Titular: Mª Carmen Muñoz Albiol.  
Domicili: carrer José de Orga, 4.  
Localitat: València.  
Província: València.  
Codi: 52400628.  
Modificació que s'autoritza: ampliació d'una unitat d'Educació Preescolar.  
Ensenyaments que s'implanten i capacitat:   
- Educació Infantil segon cicle amb 3 unitats i 63 llocs escolars.  
Centre: Les Enfants.  
Titular: Mª Francisca Alfonso Gassent.  
Domicili: carrer Marià Benlliure, 16.  
Localitat: Moncada.  
Província: València.  
Codi: 88216963.  
Modificació que s'autoritza: ampliació de dos unitat d'Educació Preescolar.  
Ensenyaments que s'implanten i capacitat:   
- Educació Infantil segon cicle amb 3 unitats i 69 llocs escolars.  
Centre: Marjo.  
Titular: Menteve, SL.  
Domicili: carrer Pintor Matarana, 3.  
Localitat: València.  
Província: València.  
Codi: 82493630.  
Modificació que s'autoritza: canvi de titularitat del nivell d'Educació Preescolar (autoritzat) a favor de l'entitat Nianma, Societat Cooperativa Valenciana.  
Ensenyaments que s'implanten i capacitat:   
- Educació Infantil segon cicle amb 3 unitats i 74 llocs escolars.  
Centre: La Gacela.  
Titular: Octavio Guijarro López.  
Domicili: carrer Penya, 21-23.  
Localitat: Paterna.  
Província: València.  
Codi: 89667084.  
Modificació que s'autoritza:   
- Ampliació d'una unitat d'Educació Preescolar.  
- Canvi de denominació específica del centre a Escola Infantil La Gacela, SL.  
- Canvi de titularitat del centre a favor de l'entitat Jardí d'Infància La Gacela, SL.  
Ensenyaments que s'implanten i capacitat:   
- Educació Infantil segon cicle amb 3 unitats i 65 llocs escolars.  
Centre: San Jaime Apóstol.  
Titular: Patronat d'Educació i Cultura de Moncada.  
Domicili: carrer de Madrid, 7.  
Localitat: Moncada.  
Província: València.  
Codi: 61950320.  
Modificació que s'autoritza: ampliació d'una unitat d'Educació Infantil, segon cicle.  
Ensenyaments que s'implanten i capacitat:   
- Educació Infantil segon cicle amb 6 unitats i 119 llocs escolars.